Toshkentda “Tracker” YPx inspektorini urib yubordi — video

Toshkentning Yunusobod tumanida 2021 yil 23 sentyabr kuni “Tracker” YPx xodimini urib yubordi. Poytaxt Ichki ishlar bosh boshqarmasi 10 may kuni holat yuzasidan rasmiy munosabat bildirdi.
Ma'lum bo'lishicha, ushbu hodisa 23 sentyabr kuni soat 07:30 atrofida Yunusobod tumani Amir Temur ko'chasida sodir bo'lgan. Toshkent shahar IIBB yo'l haraqati xavfsizligi xizmati boshqarmasi yo'l patrul-xizmati bo'limi inspektori kichik serjant Anvar Otaboyev xizmat vazifasini o'tash jarayonida 1973 yilda tug'ilgan Sh.U. boshqaruvidagi “Cobalt” avtomashinasini xushtak va jezl orqali to'xtatgan.
Bu vaqtda uning orqasidan harakatlanib kelayotgan 1989 yilda tug'ilgan K.U. “Tracker” avtomashinasini boshqaruvini yo'qotib, “Cobalt” bilan to'qnashgan va xizmat olib borayotgan YHxB inspektorini urib yuborib, ag'darilib daraxtga urilgan.

xabarga ko'ra, YTH natijasida YHxB inspektori hamda “Tracker” avtomashinasining yo'lovchisi D.U. tan jarohatlari olib kasalxonaga yotqizilgan. Mazkur holat yuzasidan Jinoyat kodeksining 266-moddasi 1-qismi bilan jinoyat ishi qo'zg'atilgan. Shuningdek, tergov yakuni bo'yicha to'plangan xujjatlar qonuniy qaror qabul qilish uchun sudga yuborilgan. Hozirda YHxB xodimining ahvoli yaxshi ekanligin qayd etilgan.
 
Eslatib o'tamiz, avvalroq Qashqadaryoda aholi va YPx xodimlari o'rtasida tortishuv sodir bo'lgani haqida xabar berilgandi. Shuningdek, Toshkentda “Hyundai Sonata” YPx inspektorini urib yuborgani ma'lum qilingandi.